Document ID: /roh_data/filtered/fineweb-2-filterrobots_roh.jsonl.gz/64693

Las rachetas sajan detunadas en la mar avant la costa da l’ost. Ordavant aveva il cussegl da segirezza da las Naziuns Unidas decis las pli severas sancziuns insumma.
Export è limità massivamain
Cun las vuschs da la China e la Russia ha il gremi tranter auter decis da limitar massivamain l’export per il pajais. Uschia na dastga per exempel betg pli vegnir cumprà charvun, fier u aur da la Corea dal Nord. Al pajais na dastga betg pli vegnir furnì carburant per aviuns u per rachetas.
Ils 6 da schaner aveva il pajais communist annunzià ses quart tests cun armas atomaras dapi il 2006. In mais pli tard aveva Piöngjang communitgà d’avair sajettà ina racheta ballistica. Tut quai cuntrafa a las resoluziuns da l’ONU.
RR novitads 06:00